text: Solbæravlere må dræbe sunde buske
  06 august 2014 kl. 10.20
  Polske bær stormer frem med støtte fra EU, og det sender de danske avlere i knæ. Katastrofe, lyder kritikken.
  Landmand Anders Sørensen fra Skærbæk måtte i går gøre det, som ingen landmænd vil.
  - I går sprøjtede jeg 40 hektar solbærbuske ned med Roundup. Det har været en svær beslutning, fordi buskene kunne sagtens give fine højstudbytter fem år mere, siger Anders Hansen, der også er formand for Dansk Bærdyrkerforening, til Jyllands-Posten.
  Flere økonomisk hårde år er nu kulmineret i et decideret katastrofeår. Efter Roundup-aktionen i går har Anders Sørensen nu kun 18 hektar solbær tilbage. De sidste hektar er også i fare, mener han.
  - Polakkerne har fået EU-støtte til at plante bærbuske på omkring 10.000 hektar. Det er en voldsom udvidelse af produktionen, som markedet slet ikke kan bære. Det rammer særligt hårdt i Danmark, hvor omkostningerne er højere end i Polen, siger Anders Sørensen.
  FAKTA OM SOLBÆRAVL
  Solbær er den største afgrøde inden for bær og frugt, målt på areal iDanmark.Knap 2000 hektar er sat af til solbær. Det er mere end fx jordbær ogæbler.De fleste bær produceres i det sydlige Jylland og på Fyn.Deltag i debatten på Facebook
  
  
  